**Tablou cu mov albastru si maro**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TABLOU CU MOV, ALBASTRU ȘI MARO

Aproape adormit eu te-am visat,

iar gândul mi-a rămas îngemănat

cu gândul tău, pierdut pe undeva,

într-un apus întârziat de catifea.

Apoi am adormit, numai o clipă –

vedeam în vis mirat cum se ridică

tot trupul meu într-un văzduh neclar

stropit cu picături de chihlimbar,

iar tu pluteai deasupra mea pătată

de-o ploaie ce pica defragmentată.

Te-aș fi adus de mine mai aproape,

dar te pierdeai prin nevăzute ape

dintr-un tablou pictat de Picasso

cu mov, albastru și puțin maro...

Și trupul tău se legăna pe pânză

ca un văzduh împodobit cu-o frunză,

iar movu-n roșu se schimba treptat

pe fondul de albastru răsturnat,

când chipul tău din umbră mă privea

turnând din ochi licori de peruzea.

Dar într-o clipă-ai dispărut fugară

pe năluciri ce se suceau afară

sub norii negri adunați sub cer

pe străvezii apusuri de arcer

ce replicau imaginea-ți pictată

pe pânza cerului, neterminată.

Erai sau nu erai, nici nu mai știu,

c-afară se făcuse prea târziu,

iar chipul tău prin mine se scurgea

ca raza ruptă dintrun ciob de stea.